
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1547 

17 Αυγούστου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Αναγνώριση του νερού «Κρίνος» προέλευσης περιο¬ 
χής Ροδοδάφνης Αίγιου πηγής υδροληψίας «Κρί¬ 
νος» σαν Φυσικό Μεταλλικό Νερό χαμηλής περι¬ 
εκτικότητας σε άλατα και κατάλληλο για δίαιτα 

πτωχή σε νάτριο. 1 

Επιλογή καταρτιζόμενων στα Ινστιτούτα Επαγγελ¬ 
ματικής Κατάρτισης (Ι.Ε.Κ.) του Ο.Τ.Ε.Κ. 2 

Κανονισμός Σπουδών των τμημάτων Μετεκπαίδευ¬ 
σης του Ο.Τ.Ε.Κ. 3 

Καθορισμός προγραμμάτων σπουδών των τμημάτων Με¬ 
τεκπαίδευσης του Ο.Τ.Ε.Κ. και των ειδικοτήτων εργα¬ 
ζομένων που δύνανται να συμμετέχουν σ' αυτές. 4 


Τροποποίηση της υπ’αριθμ. ΔΙΣΑ/7496/Π10/1/540/Ε/ 


ν. 2601/98/8.12.2006 απόφασης ολοκλήρωσης του 
Γενικού Γραμματέα Περιφέρειας Κρήτης της επέν¬ 
δυσης της εταιρείας «Μαθιουδάκης Εμμ. - Καρα- 

γιάννη Δ. Ο.Ε.». 5 

Έγκριση απόφασης τροποποίησης του Οργανισμού 
Εσωτερικής Οργάνωσης & Λειτουργίας της Νο¬ 
μαρχικακής Αυτοδιοίκησης Μεσσηνίας. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διορθώσεις σφαλμάτων στην υπ’αριθμ. Φ. 77644/ 
30042/13.6.2007 απόφαση του Υφυπουργού Εσω¬ 
τερικών Δημόσιας Διοίκησης και Αποκέντρωσης 

(ΦΕΚ 1054/27.6.20 07) (τ.Β’). 7 

Διορθώσεις σφαλμάτων στην υπ’αριθμ. Φ. 91759/ 
2317/18.5.2007 απόφαση του Υφυπουργού Εσω¬ 
τερικών Δημόσιας Διοίκησης και Αποκέντρωσης 
(ΦΕΚ 877/5.6.2007 (τ.Β’). 8 


ΑΠΟΦΑΣΕΙ Σ 

Αριθμ. ΔΥΓ2 ΓΠ 48145 (1) 


Αναγνώριση του νερού «Κρίνος» προέλευσης περιοχής 
Ροδοδάφνης Αιγίου πηγής υδροληψίας «Κρίνος» σαν 
Φυσικό Μεταλλικό Νερό χαμηλής περιεκτικότητας σε 
άλατα και κατάλληλο για δίαιτα πτωχή σε νάτριο. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τους ν. 3172/2003 (ΦΕΚ197Α) και ν.3370/2005 
(ΦΕΚ 176Α) για την οργάνωση και λειτουργία των Υπη¬ 
ρεσιών Δημ. Υγείας. 


2. Το π.δ. 95/2000 περί Οργανισμού του Υπουργείου 
Υγείας και Κοιν. Αλληλεγγύης 

3. Το π.δ. 433/1983 (ΦΕΚ 163/Α/9.11.1983) όπως τροπο¬ 
ποιήθηκε και ισχύει. 

4. Την υπ’ αριθμ. ΔΥΙδ/ΓΠοικ.47045/19.4.2007 απόφαση 
με την οποία συγκροτήθηκε επιτροπή για την αναγνώ¬ 
ριση νερών ως φυσικών μεταλλικών και την υπ’ αριθμ. 
ΔΥ1δ/Γποικ.50675/23.4.2007 απόφαση με την οποία 
τροποποιήθηκε η υπ’ αριθμ. ΔΥ1δ/Γποικ.47045/19.4.2006 
σχετική. 

5. Την από 17.4.2007 Αίτηση της Ι.Κ. Αναστασόπουλος 
& υιός Ο.Ε. 

6. Την υπ’ αριθμ. 30356 (ΦΕΚ 311/15.3.2006 τ.β) κοινή 
απόφαση του Πρωθυπουργού και του Υπουργού Υγείας 
και Κοιν. Αλληλεγγύης για την ανάθεση αρμοδιοτήτων. 

7. Το υπ’ αριθμ. 54/3.7.2007 Πρακτικό της Επιτροπής 
που προβλέπεται από το π.δ. 433/1983 με το οποίο η 
Επιτροπή γνωμάτευσε για την αναγνώριση του νερού 
ως φυσικού μεταλλικού νερού χαμηλής περιεκτικότητας 
σε άλατα και κατάλληλο για δίαιτα πτωχή σε νάτριο, 
αποφασίζουμε: 

Αναγνωρίζουμε το νερό «Κρίνος» της πηγής υδρο¬ 
ληψίας «Κρίνος» της Εταιρείας Ι.Κ. Αναστασόπουλος & 
Υιός Ο.Ε στην περιοχή Ροδοδάφνη Αιγίου του Δήμου 
Συμπολιτείας σαν Φυσικό Μεταλλικό Νερό χαμηλής 
περιεκτικότητας σε άλατα και κατάλληλο για δίαιτα 
πτωχή σε νάτριο γιατί πληρεί όλες τις προϋποθέσεις 
που προβλέπονται από το π.δ. 433/1983 όπως έχει τρο¬ 
ποποιηθεί και ισχύει με τις υπ’ αριθμ. Υ2/329/2.2.1998 
(ΦΕΚ 114/Β/12.2.1998) κοινές υπουργικές αποφάσεις και 
υπ’ αριθμ. 56561/9.6.2004 ΦΕΚ 887/Β/15.6.2004. 

Η ετικέτα στη συσκευασία του προϊόντος πρέπει να 
είναι σύμφωνη με τις ισχύουσες σχετικές νομοθετικές 
διατάξεις. 

Η απόφαση αυτή να δημοσιευθεί στην Εφημερίδα 
της Κυβερνήσεως και θα ισχύει από την ημερομηνία 
έκδοσής της. 

Αθήνα, 10 Ιουλίου 2007 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 11802 (2) 

Επιλογή καταρτιζομένων στα Ινστιτούτα Επαγγελμα¬ 
τικής Κατάρτισης (Ι.Ε.Κ.) του Ο.Τ.Ε.Κ.. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Της παρ. 13 του άρθρου 23 του ν. 3105/2003 «Του¬ 
ριστική εκπαίδευση και κατάρτιση, ρυθμίσεις για τον 
τουρισμό και άλλες διατάξεις» (ΦΕΚ 29 Α’). 

2. Των άρθρων 4 και 5 του ν. 2009/1992 «Επαγγελματική 
Εκπαίδευση - Αθλητές κλπ. Διατάξεις» (ΦΕΚ 18 Α'). 

3. Του ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187 Α'). 

4. Του π.δ. 122/2004 «Ανασύσταση του Υπουργείου 
Τουρισμού» (ΦΕΚ 85 Α'). 

5. Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35 Α'). 

6. Την υπ’ αριθμ. 3304/7.6.2004 Απόφαση του Υπουργού 
Τουρισμού «Κανονισμός Ι.Ε.Κ. του ΟΤΕΚ». 

7. Την υπ’ αριθμ. 266/27.6.2007 απόφαση η οποία λή- 
φθηκε στην 25η συνεδρίαση του ΔΣ του ΟΤΕΚ. 

8. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του τακτικού 
προϋπολογισμού του ΟΤΕΚ, αποφασίζουμε: 

I. Καθορίζουμε τα κριτήρια επιλογής των καταρτιζο- 
μένων στις εκπαιδευτικές μονάδες αρχικής κατάρτισης 
(Ι.Ε.Κ.) του Οργανισμού Τουριστικής Εκπαίδευσης και 
Κατάρτισης (Ο.Τ.Ε.Κ.), ως εξής: 

Άρθρο 1 

Προσδιορισμός αριθμού εισακτέων 

1. Με απόφαση του Δ.Σ του ΟΤΕΚ ορίζονται μέχρι το 
τέλος Μάίου κάθε χρόνου οι πόλεις και οι ειδικότητες 
ΙΕΚ που θα λειτουργήσουν το επόμενο έτος κατάρτισης, 
καθώς και ο αριθμός των εισαγόμενων. 

2. Ο αριθμός των καταρτιζομένων σε κάθε ειδικότητα, 
τάξη ή τμήμα ειδικότητας δεν θα υπερβαίνει του είκοσι 
πέντε (25). Το Δ.Σ. του ΟΤΕΚ αποφασίζει για τη λειτουρ¬ 
γία τμημάτων με αριθμό καταρτιζομένων μικρότερο των 
δέκα πέντε (15) ατόμων. 

Άρθρο 2 

Προϋποθέσεις εισαγωγής 

1. Στα ΙΕΚ του ΟΤΕΚ γίνονται δεκτοί μετά από επι¬ 
λογή: 

α) Έλληνες πολίτες ή Έλληνες το γένος. 

β) Υπήκοοι κρατών μελών της Ευρωπαϊκής Ένωσης 
και αλλοδαποί υπήκοοι κρατών εκτός της Ε.Ε., εφό¬ 
σον γνωρίζουν της Ελληνική γλώσσα και πληρούν τους 
όρους της προκήρυξης. 

2. Οι υποψήφιοι, πρέπει να είναι τουλάχιστον απόφοι¬ 
τοι γυμνασίου ή απόφοιτοι λυκείου ανάλογα με το πρό¬ 
γραμμα σπουδών που επιθυμούν να παρακολουθήσουν 
όπως προσδιορίζεται από την προκήρυξη εισαγωγής 
καταρτιζομένων στα Ι.Ε.Κ. του Ο.Τ.Ε.Κ. 


3. Κάθε υποψήφιος προκειμένου να λάβει μέρος στην 
διαδικασία επιλογής πρέπει υποχρεωτικά να καταθέσει 
στην Κεντρική Υπηρεσία του Ο.Τ.Ε.Κ. ή στις κατά τόπους 
σχολικές του μονάδες: 

α) Μηχανογραφημένη αίτηση που θα επέχει και θέση 
υπεύθυνης δήλωσης, η οποία θα χορηγείται από τον 
Ο.Τ.Ε.Κ. και θα περιλαμβάνει τουλάχιστον τα στοιχεία 
του υποψηφίου και τη σειρά προτίμησης των μονάδων 
κατάρτισης και των ειδικοτήτων. 

β) Επικυρωμένο φωτοαντίγραφο δελτίου αστυνομικής 
ταυτότητας ή διαβατηρίου σε ισχύ ή πρωτότυπο πιστο¬ 
ποιητικό γεννήσεως. 

γ) Επικυρωμένο φωτοαντίγραφο τίτλου σπουδών. 

4. Επίσης ο υποψήφιος υποβάλλει κατά περίπτωση τα 
δικαιολογητικά που ορίζονται στη σχετική προκήρυξη 
εισαγωγής και θα αφορούν: 

α) Στην πιστοποίηση της γνώσης ξένων γλωσσών για 
μία από τις γλώσσες Αγγλικά, Γαλλικά, Γερμανικά, Ιτα¬ 
λικά, Ισπανικά και το επίπεδο. 

β) Στη τριτεκνία ή την πολυτεκνία. 

γ) Στην προϋπηρεσία του υποψηφίου σε τουριστικό 
επάγγελμα. 

δ) Στην ύπαρξη τουριστικής επιχείρησης του γονέα 
ή του ίδιου. 

5. Ειδικά οι υποψήφιοι Έλληνες το γένος ή υπήκοοι 
χώρων μελών της ΕΈ και αλλοδαποί υπήκοοι χωρών 
εκτός ΕΈ, υποχρεούνται να καταθέσουν επιπλέον τα 
δικαιολογητικά που θα ορίζονται στην προκήρυξη και 
θα αφορούν: 

α) Στην περίπτωση που οι υποψήφιοι διαθέτουν τίτ¬ 
λους σπουδών εξωτερικού, στην ισοτιμία και στην αντι¬ 
στοιχία του τίτλου σπουδών της αλλοδαπής, καθώς 
αντίστοιχη βεβαίωση ελληνομάθειας. 

β) Στη νόμιμη παραμονή του υποψηφίου στη χώρα, 
κατά περίπτωση, όπως ορίζεται από τις ισχύουσες δι¬ 
ατάξεις. 

Άρθρο 3 

Τρόπος επιλογής 

1. Οι αιτήσεις συμμετοχής για επιλογή υποβάλλονται 
στις κατά τόπους σχολικές μονάδες του Ο.Τ.Ε.Κ. για δι¬ 
άστημα που θα καθορίζεται από την σχετική προκήρυξη. 
Η λήξη της προθεσμίας υποβολής αιτήσεων δεν μπορεί 
να είναι πέραν της 15ης Σεπτεμβρίου. Σε εξαιρετικές 
περιπτώσεις μπορεί να δοθεί παράταση με απόφαση 
του Δ.Σ. του Ο.Τ.Ε.Κ. 

2. Το σύνολο των μορίων κάθε υποψήφιου καταρτι- 
ζομένου προκύπτει από τα παρακάτω κριτήρια όπως 
αυτά θα ορίζονται για κάθε ειδικότητα στην προκήρυξη 
εισαγωγής: 

α) Ο βαθμός του τίτλου σπουδών ο οποίος απαιτείται 
για την εισαγωγή στα Ι.Ε.Κ. 

Τα μόρια που δίνει ο τίτλος είναι τόσα, όσα ο γενι¬ 
κός βαθμός, με μετατροπή του κλασματικού μέρους 
σε δεκαδικό. Σε περίπτωση που ο βαθμός του τίτλου 
σπουδών είναι εκφρασμένος σε διαφορετική από την 

εικοσαβάθμια κλίμακα, θα γίνεται αναγωγή του σε ει- 
κοσαβάθμια κλίμακα. 

β) Η προϋπηρεσία στην ειδικότητα είτε στο δημόσιο 
είτε στον ιδιωτικό τομέα. 

Για κάθε 200 ημερομίσθια, στρογγυλοποιούμενα στην 
πλησιέστερη 200άδα ή ανά ένα έτος υπηρεσίας στρογ- 
γυλοποιούμενο στο πλησιέστερο ακέραιο έτος, 3 μόρια 
με ανώτατο όριο τα 12. 

γ) Η ηλικία του υποψηφίου. 

Δύο 2 μόρια ανά έτος μετά το 18ο μέχρι το 21ο, με 
ανώτατο όριο τα (6) έξι μόρια. Ως αφετηρία λογίζεται 
η 1η Ιανουάριου του έτους γεννήσεως. 

δ) Η ιδιότητα του πολύτεκνου γονέα ή του τέκνου 
πολύτεκνης οικογένειας, και η ιδιότητα γονέα ή τέκνου 
οικογένειας με τρία παιδιά (4) τέσσερα μόρια. 

ε) Η πιστοποιημένη γνώση πρώτης ξένης γλώσσας 
(Αγγλικά, Γαλλικά, Γερμανικά, Ιταλικά, Ισπανικά) με ανώ¬ 
τατο όριο μορίων είκοσι (20) για την άριστη γνώση 
επιπέδου 02, δεκαπέντε (15) για την πολύ καλή γνώση 
επιπέδου 01, δέκα (10) για την καλή γνώση επιπέδου 
Β2, αντίστοιχα. 

στ) Η πιστοποιημένη γνώση δεύτερης ξένης γλώσ¬ 
σας (Αγγλικά, Γ αλλικά, Γ ερμανικά, Ιταλικά, Ισπανικά) με 
ανώτατο όριο μορίων δέκα (10) για την άριστη γνώση 
επιπέδου 02, οκτώ (8) για την πολύ καλή γνώση επι¬ 
πέδου 01, πέντε (5) για την καλή γνώση επιπέδου Β2, 
αντίστοιχα. 

ζ) Η ύπαρξη οικογενειακής τουριστικής επιχείρηση του 
γονέα ή του υποψηφίου τέσσερα (4) μόρια. 

Αρθρο 4 

Διαδικασία μοριοδότησης 
και εξαγωγής αποτελεσμάτων 

1. Την εποπτεία και την ευθύνη για την οργάνωση και 
την ομαλή διεξαγωγή της επιλογής υποψηφίων καταρ- 
τιζομένων στα Ι.Ε.Κ. του Ο.Τ.Ε.Κ. έχει το αρμόδιο τμήμα 
της Κεντρικής Υπηρεσίας. 

2. Η διαδικασία παραλαβής, καταχώρησης και ελέγχου 
των αιτήσεων καθώς και οτιδήποτε άλλο αφορά την επι¬ 
λογή καταρτιζομένων που δεν ορίζεται στην παρούσα 
απόφαση, καθορίζεται με απόφαση Δ.Σ. του Ο.Τ.Ε.Κ. 

3. Με απόφαση του Διοικητικού Συμβουλίου ορίζονται 
τριμελείς επιτροπές που θα έχουν ως έργο τους τον 
δειγματοληπτικό έλεγχο σε όλη την διάρκεια της επε¬ 
ξεργασίας και της εξαγωγής των αποτελεσμάτων. 

4. Τα μόρια κάθε υποψηφίου δύναται να ανακοινω¬ 
θούν πριν την έκδοση των αποτελεσμάτων. Δικαίωμα 
ένστασης επί του αριθμού των μορίων του έχει κάθε 
υποψήφιος καταρτιζόμενος. 

5. Η ένσταση υποβάλλεται εντός τριών (3) εργασίμων 
ημερών από την ανακοίνωση των μορίων. Με απόφαση 
του Διοικητικού Συμβουλίου συγκροτείται τριμελής επι¬ 
τροπή για την εκδίκαση όλων των ενστάσεων. 

6. Τα αποτελέσματα της επιλογής επικυρώνονται από 
το Δ.Σ. ανακοινώνονται στον ημερήσιο τύπο στην ιστο¬ 
σελίδα και αναρτώνται στην Κεντρική Υπηρεσία και στα 
κατά τόπους Ι.Ε.Κ. 

7. Σε περίπτωση ισοβαθμιών, τη σειρά καθορίζουν, 
ο βαθμός του τίτλου σπουδών και σε περίπτωση ισο¬ 


βαθμίας το επίπεδο της γνώσης ξένης γλώσσας και 
τέλος κλήρωση από επιτροπή που ορίζει ο Πρόεδρος 
του Δ.Σ. του Ο.Τ.Ε.Κ. 

8. Υποψήφιος που βάσει των μορίων του επιλέγεται 
σε περισσότερες από μία ειδικότητες γίνεται δεκτός 
μόνο σε μία ειδικότητα σύμφωνα με την σειρά προτί¬ 
μησής του. 

9. Η διαδικασία έκδοσης των αποτελεσμάτων ολοκλη¬ 
ρώνεται μέχρι τις 30 Σεπτεμβρίου κάθε έτους. 

10. Ο υποψήφιος ενημερώνεται για την επιλογή του και 
υποχρεούται σε διάστημα πέντε (5) εργάσιμων ημερών 
από την έκδοση των αποτελεσμάτων να καταθέσει την 
αίτηση εγγραφής του και τα απαραίτητα δικαιολογητικά 
στο Ι.Ε.Κ., όπως ορίζονται στην προκήρυξη εισαγωγής 
καθώς και τις αποδείξεις τελών εγγραφής και διδά¬ 
κτρων, ώστε στην περίπτωση που προκύψουν κενές 
θέσεις, να ειδοποιηθούν έγκαιρα με την ίδια διαδικασία 
οι υποψήφιοι καταρτιζόμενοι. 

11. Η διαδικασία οριστικοποίησης των εγγραφών θα 
πρέπει να ολοκληρωθεί τουλάχιστον πέντε (5) ημέρες 
πριν από την έναρξη των μαθημάτων των Ι.Ε.Κ. του 
Ο.Τ.Ε.Κ. 


Αρθρο 5 

1. Οι διατάξεις της παρούσας δεν προκαλούν επιπλέον 
δαπάνη σε βάρος του τακτικού προϋπολογισμού του 
Ο.Τ.Ε.Κ. και εφαρμόζονται για την εισαγωγή καταρτι- 
ζομένων στα Ι.Ε.Κ. του Ο.Τ.Ε.Κ. για το έτος κατάρτισης 
2007 - 2008 και εφεξής. 

2. Για κάθε ζήτημα που δεν ρυθμίζεται με την παρούσα 
απόφαση και αφορά την επιλογή καταρτιζομένων στα 
Ι.Ε.Κ. του Ο.Τ.Ε.Κ. αρμόδιο είναι το Δ.Σ. του Ο.Τ.Ε.Κ. 

II. Η παρούσα ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2007 


Η ΥΠΟΥΡΓΟΣ 

ΦΑΝΗ ΠΑΛΛΗ ΠΕΤΡΑΔΙΑ 


♦ 


Αριθμ. 10678 (3) 

Κανονισμός Σπουδών των τμημάτων Μετεκπαίδευσης 
του Ο.Τ.Ε.Κ. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 7β του άρθρου 25 του 
ν. 3105/2003 «Τουριστική Εκπαίδευση και Κατάρτιση, 
ρυθμίσεις για τον τουρισμό και άλλες διατάξεις» (ΦΕΚ 
29/Α). 

2. Τις διατάξεις του ν. 1077/1980 «Περί απασχολήσεως 
και μετεκπαιδεύσεως μισθωτών τουριστικών επιχειρή¬ 
σεων» (ΦΕΚ 225/Α). 

3. Την υπ’ αριθμ. 5144/6.8.2004 υπουργική απόφαση. 

4. Τις διατάξεις του π.δ. 122/2004 (ΦΕΚ 85/Α/2004) 
«Ανασύσταση Υπουργείου Τουρισμού». 

5. Τις διατάξεις του ν. 3270/8.10.2004 (ΦΕΚ 187/Α/2004) 
«Αρμοδιότητες του Υπουργείου Τουριστικής Ανάπτυξης 
και θέματα Τουρισμού». 

6. Τις διατάξεις του π.δ. 33/2006 «Διορισμός μελών της 
Κυβέρνησης και Υφυπουργών» (ΦΕΚ 35/Α/2006). 

7. Την υπ’ αριθμ. 252/12.6.2007 απόφαση που λήφθηκε 
στην 23η συνεδρίαση του Διοικητικού Συμβουλίου του 
ΟΤΕΚ. 

8. Το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

I. Καθορίζουμε τον Κανονισμό που διέπει την λειτουρ¬ 
γία των Τμημάτων Μετεκπαίδευσης του Οργανισμού 
Τουριστικής Εκπαίδευσης και Κατάρτισης (Ο.Τ.Ε.Κ.), ως 
ακολούθως: 

Αρθρο 1 

Διάρκεια Κατάρτισης 

1. Τα τμήματα Μετεκπαίδευσης αρχίζουν μετά την 16η 
Οκτωβρίου και λήγουν 31 Μαρτίου. 

2. Το σύνολο των ωρών διδασκαλίας για κάθε πρό¬ 
γραμμα (τμήμα) ανέρχεται στις 380 ώρες θεωρητικής 
και πρακτικής άσκησης. 

Ημερησίως οι ώρες διδασκαλίας δεν θα είναι λιγότε- 
ρες των 2 ωρών και περισσότερες των 4 ωρών (είτε θε¬ 
ωρητικής παράδοσης είτε εργαστηριακής άσκησης). 

3. Το Δ.Σ του Ο.Τ.Ε.Κ ορίζει την ακριβή ημερομηνία 
έναρξης και λήξης και δύναται να αυξομειώσει το σύ¬ 
νολο των ωρών διδασκαλίας σε ποσοστό μέχρι 20%. 
(ν.3105/3, άρθρο 25, παραγ.2 &3). 

Αρθρο 2 

Εισαγωγή -Εγγραφή-Μετεγγραφή 

1. Για την εισαγωγή των υποψηφίων μετεκπαιδευο- 
μένων ισχύουν οι προϋποθέσεις όπως ορίζονται στο 
άρθρο 13 του ν. 1077/1980. 

2. Η επιλογή γίνεται από Επιτροπή που ορίζεται από 
τον ν. 1077/1980 σύμφωνα με το παρακάτω σύστημα 
μοριοδότησης: 

Α. Ηλικία 

1. Άνω των 55 ετών = Εκτός Διαδικασίας» 

2. Από 55 ετών μέχρι και 45 ετών = 40 μόρια 

3. Από 35 ετών μέχρι και 45 ετών = 35 μόρια 

4. Μέχρι 35 ετών= 30 μόρια 

Β. Προϋπηρεσία 

1. Βασικές προϋποθέσεις εισαγωγής (3ετία) = 20 μό¬ 
ρια 

2. Από 4ετη και μέχρι 12ετη = επιπλέον 2 μόρια για 
κάθε έτος προϋπηρεσίας 

3. Άνω των 12 ετών προϋπηρεσίας = επιπλέον 12 μό¬ 
ρια 

4. Πρόσκαιρη ανεργία = επιπλέον 5 μόρια: 

Γ. Τίτλος Σπουδών 

1. Υποχρεωτική Εκπαίδευση (Δημοτικό μέχρι 1980 και 
μετά το 1981 Γυμνάσιο) =15 μόρια Γ' Γυμνάσιου πριν από 
το 1980 = επιπλέον 5 μόρια 

2. Απόφοιτοι Λυκείου = 30 μόρια 

Σε περίπτωση ισοβαθμίας θα γίνεται κλήρωση από την 
οριζόμενη επιτροπή επιλογής του ν. 1077/1980, ώστε ο 
τελικός αριθμός των μετεκπαιδευομένων να μην υπερ¬ 
βαίνει τον ανώτατο αριθμό των 25 ατόμων ανά Τμήμα. 


3. Γίνονται δεκτοί αλλοδαποί υπήκοοι κρατών εκτός 
της Ευρωπαϊκής Ένωσης σε ποσοστό μέχρι 20% του 
ανώτατου αριθμού καταρτιζόμενων ανά τμήμα (δηλαδή 
25x20% = 5 άτομα), με την προϋπόθεση τήρησης όλων 
των όρων της προκήρυξης. 

4. Η εγγραφή είναι υποχρεωτική για όλους τους επι- 
λεγέντες και γίνεται στη Γραμματεία του οικείου Προ¬ 
γράμματος μέσα στις 4 πρώτες ημέρες από την έναρξη 
του Προγράμματος. 

Επιλεγέντες οι οποίοι δεν παρουσιάστηκαν κατά τις 4 
πρώτες ημέρες κατάρτισης διαγράφονται προκειμένου 
να ειδοποιούνται οι επόμενοι σε σειρά επιλαχόντες μέ¬ 
χρι συμπλήρωσης του αριθμού των μετεκπαιδευομένων 
κάθε τμήματος. 

5. Μετεγγραφή από ένα πρόγραμμα (τμήμα) σε άλλο 
και από μια πόλη σε άλλη δεν επιτρέπονται. 

Άρθρο 3 

Μαθήματα - Πρόγραμμα 

1. Με την έναρξη των μαθημάτων συντάσσεται το 
Πρόγραμμα Θεωρητικής και Πρακτικής κατάρτισης. 

2. Η ανάθεση της διδασκαλίας των μαθημάτων γίνεται 
σε ωρομίσθιους Εκπαιδευτικούς οι οποίοι προσλαμβά¬ 
νονται μετά από σχετική προκήρυξη και επιλογή από 
οριζόμενη επιτροπή και επικύρωση των επιλεγέντων 
από το Δ.Σ του Ο.Τ.Ε.Κ. 

3. Η κατανομή των καταρτιζομένων σε τμήματα γίνεται 
από τον υπεύθυνο κάθε Προγράμματος, αλλά ο αριθμός 
ανά τμήμα δεν μπορεί να υπερβαίνει τα 25 άτομα. 

Προϋπόθεση λειτουργίας ενός τμήματος Μετεκπαί¬ 
δευσης θεωρείται ο αριθμός των καταρτιζόμενων τόσο 
κατά την έναρξη όσο και κατά την υλοποίηση του Προ¬ 
γράμματος να είναι τουλάχιστον 14 άτομα. 

4. Ο Ο.Τ.Ε.Κ διατηρεί το δικαίωμα εφόσον η παρακο¬ 
λούθηση πραγματοποιείται με αριθμό μικρότερο των 14 
ατόμων, να καταργεί τα εν λόγω τμήματα. 

Η τυχόν κατάργηση τμήματος κατά την διάρκεια 
υλοποίησης του προγράμματος, οποτεδήποτε και αν 
γίνει, δεν δημιουργεί ή παρέχει κανένα δικαίωμα στους 
μετεκπαιδευόμενους για αποζημίωση ή άλλου είδος 
αξιώσεις. 

5. Κατά την εφαρμογή του προγράμματος , ο Ο.Τ.Ε.Κ 
μπορεί να ενοποιεί τμήματα σε συγγενή προγράμματα 
(τμήματα) όταν οι καταρτιζόμενοι είναι κάτω των 14 ατό¬ 
μων στο πολυπληθέστερο συγγενέστερο πρόγραμμα 
(τμήμα Μαγείρων, Εστιατοριακής και Ξενοδοχειακής). 

Άρθρο 4 

Μορφές διδασκαλίας 

Η εκπαιδευτική και διδακτική διδασκαλία κάθε μαθή¬ 
ματος περιλαμβάνει αυτόνομα ή σε συνδυασμό διάφο¬ 
ρες από τις μεθόδους διδασκαλίας και εκπαιδευτικές 
τεχνικές, που συμβάλλουν στην ενεργητική συμμετοχή 
των καταρτιζομένων και στην αποτελεσματική μάθη¬ 
ση. 

Άρθρο 5 

Φοίτηση- Παρακολούθηση- Διαγραφή 

1. Η παρακολούθηση του Προγράμματος Μετεκπαί¬ 
δευσης είναι υποχρεωτική. 

2. Οι απουσίες των μετεκπαιδευόμενων κρίνονται ως 
δικαιολογημένες ή αδικαιολόγητες από τον Γενικό Δι¬ 
ευθυντή του Ο.Τ.Ε.Κ. 

3. Το σύνολο των δικαιολογημένων και αδικαιολόγη¬ 
των απουσιών κάθε μετεκπαιδευόμενου δεν μπορεί να 
υπερβεί το 1/6 του συνόλου των ωρών διδασκαλίας. 
Πέραν του ανωτέρω ορίου ο μετεκπαιδευόμενος υπο- 
χρεούται να επαναλάβει εξ ολοκλήρου τα μαθήματα 
στην αμέσως επομένη περίοδο κατάρτισης. 

4. Οι αδικαιολόγητες απουσίες δεν μπορεί να υπερ- 
βούν το 1/3 του παραπάνω ορίου, διαφορετικά ο μετεκ¬ 
παιδευόμενος διαγράφεται από το τμήμα. 

Άρθρο 6 
Βιβλία 

Τα εκπαιδευτικά βιβλία και σημειώσεις που υποστηρί¬ 
ζουν την διδακτική διαδικασία κατά μάθημα εγκρίνονται 
από το Δ.Σ του Ο.Τ.Ε.Κ. 

Άρθρο 7 

Εκπαιδευτικές επισκέψεις 

Για την αποτελεσματικότερη εμπέδωση των θεω¬ 
ρητικών και πρακτικών γνώσεων των καταρτιζομένων 
δύναται να οργανώνεται με έγκριση του Γ ενικού Διευ¬ 
θυντή του Ο.Τ.Ε.Κ μια εκπαιδευτική επίσκεψη μέχρι 2 
ημερών. 

Άρθρο 8 

Εξετάσεις - αποτελέσματα 

1. Με το τέλος της φοίτησης, οι Μετεκπαιδευόμενοι 
υποβάλλονται σε εξετάσεις επί της διδαχθείσας ύλης 
από Επιτροπές οριζόμενες από το Γενικό Διευθυντή 
του Ο.Τ.Ε.Κ. 

Οι εξετάσεις είναι γραπτές για τα θεωρητικά μαθήμα¬ 
τα ενώ για τα τεχνικά μαθήματα και την ξένη γλώσσα 
οι εξετάσεις είναι γραπτές και προφορικές ή πρακτικές 
(δεξιοτεχνίας). 

2. Η βαθμολογία υπολογίζεται στην εικοσάβαθμη κλί¬ 
μακα ( 0-20 ). 

3. Σε περίπτωση αντιγραφής κατά την διάρκεια των 
εξετάσεων μηδενίζονται τα γραπτά των συμμετεχόντων 
στην αντιγραφή. 

4. Ο τελικός βαθμός των τεχνικών μαθημάτων και της 
ξένης γλώσσας εξάγεται από το μέσο όρο της γραπτής 
και προφορικής ή πρακτικής εξέτασης. 

Ο τελικός γενικός μέσος όρος βαθμολογίας εξάγεται 
από το άθροισμα των τελικών βαθμών όλων των μαθη¬ 
μάτων δια του αριθμού αυτών. 

Άρθρο 9 
Αποφοίτηση 

1. Ο Μετεκπαιδευόμενος κρίνεται άξιος πτυχίου εφό¬ 
σον λάβει στα μαθήματα τέχνης και ξένης γλώσσας 
βαθμό τουλάχιστον δέκα (10) για καθένα, αλλά και γενι¬ 
κό Μ.Ο βαθμολογίας επί των διδασκόμενων μαθημάτων 
από δέκα (10) και άνω. 

2. Μετεκπαιδευόμενος μη συγκεντρώνων κατά τις 
πτυχιακές εξετάσεις του στα τεχνικά Μαθήματα ή 


στην Ξένη Γλώσσα τουλάχιστον δέκα (10) υποβάλλε¬ 
ται εκ νέου σε εξετάσεις των μαθημάτων αυτών, σε 
ημερομηνία καθοριζόμενη από τον Γενικό Διευθυντή 
του Ο.Τ.Ε.Κ και ενώπιον Επιτροπής την οποία ορίζει ο 
Γ ενικός Διευθυντής, αλλά πάντως μέσα σε ένα χρόνο 
από τις πτυχιακές εξετάσεις που υποβλήθηκε ο Μετεκ¬ 
παιδευόμενος. 

3. Η επανεξέταση του μετεκπαιδευόμενου θα πραγμα¬ 
τοποιείται στην Κ.Υ ή σε άλλη εκπαιδευτική μονάδα την 
οποία ορίζει ο Γενικός Διευθυντής του Ο.Τ.Ε.Κ. 

4. Οι απορριπτόμενοι στην επανεξέταση των παρα¬ 
πάνω μαθημάτων δεν δικαιούνται να λάβουν πτυχίο 
της Σχολής. 

5. Οι μη λαβόντες γενικό μέσο όρο βαθμολογίας δέκα 
(10) και άνω, μπορούν να επανεξεταστούν, σε όσα και 
όποια μαθήματα επιθυμούν, προς βελτίωση της βαθ¬ 
μολογίας τους. Η ημερομηνία, η Επιτροπή και ο τόπος 
εξέτασης ορίζονται από τον Γενικό Διευθυντή (όπως 
ανωτέρω). Οσοι και κατά την επανεξέταση δεν συγκε¬ 
ντρώσουν τον ανωτέρω γενικό Μ.Ο δεν δικαιούνται 
απόκτηση πτυχίου της Σχολής. 

6. Μετεκπαιδευόμενος που δεν συμμετέχει σε πτυχι¬ 
ακές εξετάσεις σ’ ένα ή και περισσότερα μαθήματα εξ 
αποχρώντος λόγου κρινόμενου από τον Γ ενικό Διευθυ¬ 
ντή του Ο.Τ.Ε.Κ, μπορεί μετά από αίτηση του την οποία 
υποβάλλει το βραδύτερο μέσα σε ένα μήνα από την 
λήξη των πτυχιακών εξετάσεων, να εξετασθεί μεταγε¬ 
νέστερα όπου και όποτε ορίσει ο Γενικός Διευθυντής 
του Ο.Τ.Ε.Κ. 

Άρθρο 10 

Οι Χορηγούμενοι Τίτλοι Σπουδών 

Αυτοί είναι: 

I. Πιστοποιητικό σπουδών Μετεκπαίδευσης. 

II. Πτυχίο τμήματος Μετεκπαίδευσης. 

I. Τα πιστοποιητικά σπουδών Μετεκπαίδευσης χορη¬ 
γούνται: 

α) Στους Μετεκπαιδευομένους κατά την διάρκεια της 
φοίτησής τους. Σ’ αυτά αναγράφεται ο χρόνος εγγρα¬ 
φής, η διάρκεια φοίτησης, το τμήμα (ειδικότητα) φοί¬ 
τησης και κάθε άλλο στοιχείο που προκύπτει από την 
κατάσταση του Μετεκπαιδευομένου. 

β) Στους μη αποφοιτούντες από το τμήμα. Σ’ αυτούς 
αναγράφεται ο χρόνος φοίτησης και ο λόγος διακοπής 
της. 

Τα πιστοποιητικά Σπουδών Μετεκπαίδευσης υπογρά¬ 
φονται από τον Γ ενικό Διευθυντή της Σχολής. 

II. Το πτυχίο Μετεκπαίδευσης χορηγείται στους απο- 
φοιτούντες. 

Στο πτυχίο αναγράφεται η επίδοση των καταρτιζό- 


μενών ως εξής: 


Σχεδόν Καλή: 

10-13 

Καλή: 

13.1-16 

Πολύ Καλή: 

16.1-18 

Άριστη: 

18.1-20 

Τα πτυχία υπογράφονται από τον Γενικό Διευθυντή 


της Σχολής, από τον Πρόεδρο του Διοικητικού Συμβου¬ 
λίου και από τον εποπτεύοντα εκάστοτε τον Οργανισμό 
Υπουργό. 

Αρθρο 11 

Υπηρεσιακά βιβλία - έντυπα 

1. Πρωτόκολλο παραλαβής αιτήσεων 

2. Μητρώο καταρτιζόμενων υποψηφίων 

3. Παρουσιολόγιο καταρτιζόμενων 

4. Παρουσιολόγιο ωρομισθίου Εκπαιδευτικού Προσω¬ 
πικού 

5. Βιβλίο διδαχθείσας ύλης 

6. Βιβλίο επίδοσης πτυχίων 

Άρθρο 12 
Τελικές διατάξεις 

Κάθε ζήτημα που δημιουργείται κατά την εφαρμογή 
του Παρόντος Κανονισμού και δεν καλύπτεται από αυ¬ 
τόν ρυθμίζεται από το Δ.Σ του Ο.Τ.Ε.Κ. 

II. Από την παρούσα απόφαση δεν προκαλείται επιπλέ¬ 
ον δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ ΠΕΤΡΑΛΙΑ 
-♦- 

Αριθμ. 10679 

(4) 

Καθορισμός προγραμμάτων σπουδών των τμημάτων 
Μετεκπαίδευσης του Ο.Τ.Ε.Κ. και των ειδικοτήτων ερ¬ 
γαζομένων που δύνανται να συμμετέχουν σ' αυτές. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 7β του άρθρου 25 του 


ν. 3105/2003 «Τουριστική Εκπαίδευση και Κατάρτιση, 
ρυθμίσεις για τον τουρισμό και άλλες διατάξεις» (ΦΕΚ 
29/Α). 

2. Τις διατάξεις του ν. 1077/1980 «Περί απασχολήσεως 
και μετεκπαιδεύσεως μισθωτών τουριστικών επιχειρή¬ 
σεων» (ΦΕΚ 225/Α). 

3. Τις διατάξεις του π.δ. 122/2004 (ΦΕΚ 85/Α/2004) 
«Ανασύσταση Υπουργείου Τουρισμού». 

4. Τις διατάξεις του ν. 3270/8.10.2004 (ΦΕΚ 187/Α/2004) 
«Αρμοδιότητες του Υπουργείου Τουριστικής Ανάπτυξης 
και θέματα Τουρισμού». 

5. Τις διατάξεις του π.δ. 33/2006 «Διορισμός μελών της 
Κυβέρνησης και Υφυπουργών» (ΦΕΚ 35/Α/2006). 

6. Την υπ’ αριθμ. 260/22.6.2007 απόφαση που λήφθηκε 
στην 24η συνεδρίαση του Διοικητικού Συμβουλίου του 
ΟΤΕΚ. 

7. Το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Καθορίζουμε τα τμήματα μετεκπαίδευσης του ΟΤΕΚ 
ως εξής: 

Α. Τμήμα λειτουργίας υποδοχής 

Β. Τμήμα μηχανογράφησης υποδοχής 

Γ. Τμήμα εστιατοριακής τεχνικής 

Δ. Τμήμα εστιατοριακής τεχνικής, 03Γ - οινογνωσίας 

Ε. Τ μήμα μαγειρικής τέχνης 

ΣΤ. Τ μήμα μαζικής παραγωγής φαγητών 

Ζ. Τ μήμα ζαχαροπλαστικής τέχνης 

Η. Τμήμα οροφοκομίας 

2. Τα διδασκόμενα μαθήματα, το σύνολο των ωρών του 
προγράμματος καθώς και οι ώρες πρακτικής και θεωρί¬ 
ας ανά διδασκόμενο μάθημα ορίζονται ως κατωτέρω: 


Α,Τμήμα λειτουργίας Υποδοχής 


Διδασκόμενα Μαθήματα 

Θεωρία 

Πρακτική 

Σύνολο ωρών 

Ξενοδοχειακή Τεχνική-Μηχανογρά- 
φηση Υποδοχής 

110 ώρες 

40 ώρες 

150 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Τουριστική Γεωγραφία 

25 ώρες 


25 ώρες 

Αγγλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Θυρωρός-Θυρωρός Β' - Βοηθός Θυρωρού - Νυκτοθυρωρός. 

- Εξωτερικός Θυρωρός (Οοπτίθη). 

- Τηλεφωνητής/τρια. 

- Προϊστάμενος/η ορόφων. 

- Γκρούμ. 

Β. Τμήμα Μηχανογράφησης Υποδοχής 


Διδασκόμενα Μαθήματα 

Θεωρία 

Πρακτική 

Σύνολο ωρών 

Μηχανογράφηση Υποδοχής 

90 ώρες 

60 ώρες 

150 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Τουριστική Γεωγραφία 

25 ώρες 


25 ώρες 

Αγγλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Υπάλληλος Υποδοχής. 

- Βοηθός Υποδοχής. 

- Υπάλληλος τήρησης λογαριασμών πελατών. 

- Προϊστάμενος / η ορόφων. 

- Αποθηκάριος. 

Γ. Τμήμα Εστιατοριακής Τεχνικής 


Διδασκόμενα Μαθήματα 

Θεωρία 

Πρακτική 

Σύνολο ωρών 

Εστιατοριακή Τεχνική - 
Στοιχεία Βαι· και Οινογνωσίας 

98 ώρες 

52 ώρες 

150 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Τουριστική Γεωγραφία 

25 ώρες 


25 ώρες 

Αγγλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Εστίαρχος ( ΜαίΐΓβ) 

- Υπεστίαρχος ( δουε ΜαίΐΓβ) 

- Αρχισερβιτόρος ( οαρίαίπ) 

- Σερβιτόρος 

- Βοηθός Σερβιτόρου 

- Ταμίας - Ελεγκτής (ταμπλίστας) 

Δ. Τμήμα Εστιατοριακής, Βαι - - Οινογνωσίας 


Διδασκόμενα Μαθήματα 

Θεωρία 

Πρακτική 

Σύνολο ωρών 

Εστιατοριακή Τεχνική - 
Βηγ - Οινογνωσία 

98 ώρες 

52 ώρες 

150 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Τουριστική Γεωγραφία 

25 ώρες 


25 ώρες 

Αγγλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Εστίαρχος (ΜαίΐΓβ). 

- Υπεστίαρχος (δουε ΜαίΐΓθ). 

- Αρχισερβιτόρος (οαρίαίπ). 

- Σερβιτόρος - Σερβιτόρος Βαπ 

- Μπάρμαν και Βοηθός Μπάρμαν 

Ε. Τμήμα Μαγειρικής Τέχνη 


Διδασκόμενα Μαθήματα 

Θεωρία 

Πρακτική 

Σύνολο ωρών 

Μαγειρική Τέχνη 

93 ώρες 

52 ώρες 

145 ώρες 

Στοιχεία Ζαχαροπλαστικής 

30 ώρες 


30 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Γαλλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Μπουφετζής 

- Μπουφετζής Α'. 

- Μάγειρας Γ'. 

- Ψήστης. 

- Τηγανιέρης. 

- Τεχνικός πίτσας. 

- Κρεατοκόπτης. 

ΣΤ. Τμήμα Μαζικής Παραγωγής φαγητών 


Διδασκόμενα Μαθήματα 

Θεωρία 

Πρακτική 

Σύνολο ωρών 

Μαγειρική Τέχνη - Μαζική 

Παραγωγή Φαγητών 

93 ώρες 

52 ώρες 

145 ώρες 

Στοιχεία Ζαχαροπλαστικής Τέχνης 

30 ώρες 


30 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Γ αλλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Αρχιμάγειρας. 

- Μάγειρας Α' και Β'. 

Ζ. Τμήμα Ζαχαροπλαστικής Τέχνης 


Διδασκόμενα Μαθήματα 

Θεωρία 

Πρακτική 

Σύνολο ωρών 

Ζαχαροπλαστική Τέχνη 

93 ώρες 

52 ώρες 

145 ώρες 

Στοιχεία Μαγειρικής Τέχνης 

30 ώρες 


30 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Γ αλλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να συμμετέχουν και να παρακολουθήσουν το ανωτέρω πρό¬ 
γραμμα είναι οι παρακάτω: 

- Ζαχαροπλάστης - Αρτοποιός. 

- Τεχνίτης Ζαχαροπλαστικής . 

- Βοηθός Τεχνίτη Ζαχαροπλαστικής. 



* Ο 2 Ο 1 547 17080700 1 2 * 

Η. Τμήμα Οροφοκομίας 


Διδασκόμενα Μαθήματα 

Θεωρία 

Πρακτική 

Σύνολο ωρών 

Οροφοκομία 

121 ώρες 

24 ώρες 

145 ώρες 

Στοιχεία Ξενοδοχειακής Τεχνικής 

30 ώρες 


30 ώρες 

Εργασιακές και Ανθρώπινες Σχέσεις 

25 ώρες 


25 ώρες 

Υγιεινή - Ασφάλεια Εργαζομένων 

28 ώρες 


28 ώρες 

Αγγλικά - Επαγγελματική Ορολογία 

152 ώρες 


152 ώρες 

Σύνολο ωρών προγράμματος 



380 ώρες 


Οι ειδικότητες των εργαζομένων που δύνανται να 
συμμετέχουν και να παρακολουθήσουν το ανωτέρω 
πρόγραμμα είναι οι παρακάτω: 

- Προϊστάμενος / η ορόφων. 

- Προϊστάμενος / η - Λινοθήκη και πλυντηρίου. 

- Καμαριέρα. 

- Οροφοκόμος (Βαλές). 

3. Η εγγραφή στα τμήματα Μετεκπαίδευσης Αθηνών 
γίνεται, κατά προτεραιότητα λαμβανόμενης υπόψη της 
μόνιμης κατοικίας των υποψηφίων στην περιοχή της 
Αττικής, η οποία θα αποδεικνύεται αρμοδίως. 

4. Τα αναλυτικά προγράμματα για κάθε διδασκόμενο 
μάθημα ανά πρόγραμμα-τμήμα Μετεκπαίδευσης, εγκρί- 
νονται από το Δ.Σ του Ο.Τ.Ε.Κ, μετά από πρόταση του 
αρμόδιου τμήματος της Κεντρικής Υπηρεσίας. 


5. Στα ανωτέρω προγράμματα δύναται, να συμμετέ¬ 
χουν εργαζόμενοι και εποχιακά άνεργοι εμπειροτέχνες, 
στον τομέα του τουρισμού μέχρι την ηλικία των πενήντα 
πέντε (55) ετών, με τις προϋποθέσεις συμμετοχής και 
τα απαιτούμενα δικαιολογητικά που θα ορίζονται στο 
εκάστοτε πληροφοριακό δελτίο. 

6. Από την παρούσα απόφαση δεν προκαλείται επιπλέ¬ 
ον δαπάνη σε βάρος του κρατικού προϋπολογισμού. 

7. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 27 Ιουλίου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ ΠΕΤΡΑΛΙΑ 


(5) 

Τροποποίηση της υπ’αριθμ. ΔΙΣΑ/7496/Π10/1/540/Ε/ 
ν. 2601/98/8.12.2006 απόφασης ολοκλήρωσης του Γε¬ 
νικού Γραμματέα Περιφέρειας Κρήτης της επένδυ¬ 
σης της εταιρείας «Μαθιουδάκης Εμμ. - Καραγιάν- 
νη Δ. Ο.Ε.». 


Η περίληψη αυτή να δημοσιευθεί στην Εφημερίδα 
της Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 

ΙΩΑΝΝΗΣ ΑΜΑΡΓΙΑΝΙΤΑΚΗΣ 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 


Με την υπ’ αριθμ. ΔΙΣΑ/2868/Π10/1/540/ ν. 2601/98/ 
13.7.2007 απόφαση του Γ.Γ.Π. Κρήτης τροποποιήθηκε 
η επένδυση επιχείρησης με τα παρακάτω στοιχεία ως 
εξής: 

Ίδια συμμετοχή (ποσοστό) 

Επιχορήγηση (ποσοστό) 

ΝΘΕ σε ΕΜΕ που καθορίστηκαν 
στην εγκριτική 
απόφαση 
ΝΘΕ σε ΕΜΕ 

που δημιουργήθηκαν λόγω 
υλοποίησης της επένδυσης 
Υφιστάμενες Θέσεις σε Ε.Μ.Ε. 

(πριν την υλοποίηση 
της επένδυσης) 

Συνολικές θέσεις εργασίας 
σε ΕΜΕ 


254.100(55%) 
207.900 (45%) 

3 * 12/12 = 3 ΕΜΕ 
3* 6/12 = 1,5 ΕΜΕ 

3 * 12/12 = 3 ΕΜΕ 
3* 6/12 = 1,5 ΕΜΕ 
0 ΕΜΕ 


3*12/12 = 3 ΕΜΕ 
3* 6/12 = 1,5 ΕΜΕ 


Να καταβληθεί ποσό επιχορήγησης 99.090 € 


Η εξέταση του θέματος έγινε κατά την 37η συνεδρί¬ 
αση της Γνωμοδοτικής Επιτροπής του άρθρου 7 του 
ν. 3299/2004 στις 13.7.2007. 


-♦- 

Αριθμ. 10230 (6) 

Έγκριση απόφασης τροποποίησης του Οργανισμού 
Εσωτερικής Οργάνωσης & Λειτουργίας της Νομαρ¬ 
χικακής Αυτοδιοίκησης Μεσσηνίας 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 104 του π.δ. 30/1996 «Κώ¬ 
δικας Νομαρχιακής Αυτοδιοίκησης» 

2. Τις διατάξεις του άρθρου 24 παρ. 3 του ν. 
3200/2003. 

3. Την υπ’ αριθμ. ΔΟΑ/Φ.01/609/2006 (ΦΕΚ 10/Β/10.1.2006) 
κοινή απόφαση με την οποία συστήθηκαν θέσεις μόνιμου 
προσωπικού στους ΟΤΑ Β' Βαθμού για τη λειτουργία 
των Κέντρων Εξυπηρέτησης Πολιτών. 

4. Το υπ’ αριθμ. Β44/4.7.2007 έγγραφο της Νομαρχικής 
Αυτ/σης Μεσσηνίας με το οποίο αποστέλλεται για 
έγκριση η υπ’ αριθμ. 90/2007 απόφαση του Νομαρχιακού 
Συμβουλίου Μεσσηνίας με θέμα: Τροποποίηση του 
Οργανισμού Εσωτερικής Οργάνωσης και Λειτουργίας 
της Νομαρχιακής Αυτοδιοίκησης Μεσσηνίας. 

5. Τον Οργανσιμό Εσωτερικής Οργάνωσης και 

Λειτουργίας της Νομαρχιακής Αυτοδιοίκησης Μεσσηνίας, 
αποφασίζουμε: 

Εγκρίνουμε την υπ’ αριθμ. 90/2007 απόφαση του Νο¬ 
μαρχιακού Συμβουλίου Μεσσηνίας με την οποία γίνεται 
τροποποίηση του Οργανισμού Εσωτερικής Οργάνωσης 
και Λειτουργίας της Νομαρχιακής Αυτοδιοίκησης Μεσ¬ 
σηνίας. 

1. Στο τέλος της παρ. 1 του άρθρου 28 προστίθεται 
κλάδος ΠΕ Διεκπεραίωσης Υποθέσεων Πολιτών και 

2. Στην παρ. 5 του άρθρου 38 προστίθεται κλάδος ΠΕ 
Διεκπεραίωσης Υποθέσεων Πολιτών: 6 θέσεις 

Β) Η παρούσα απόφαση επιβαρύνει τον προϋπολογισμό 
του ΥΠ.ΕΣ.Δ.Δ.Α, με ποσό που δεν μπορεί να 
προσδιορισθεί. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Ιουλίου 2007 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

(7) 

Στο ΦΕΚ 1054/27.6.2007 (τ. Β’) διορθώνεται η υπ’αριθμ. 
Φ. 77644/30042/13.6.2007 απόφαση του Υφυπουργού 
Εσωτερικών Δημόσιας Διοίκησης και Αποκέντρωσης 
που δημοσιεύθηκε ως προς το όνομα του πατέρα, από 
το λανθασμένο «ΖΗΣΟ» 
στο ορθό «ΖΗΣΟΥ». 

(Από το Υπ. Εσωτ/κών, Δημ. Διοίκησης & Αποκ/σης) 

-♦- 

( 8 ) 

Στο ΦΕΚ 877/5.6.2007 (τ.Β’) διορθώνεται η υπ’ αριθμ. 
Φ. 91759/2317/18.5.2007 απόφαση του Υφυπουργού Εσω¬ 
τερικών Δημόσιας Διοίκησης και Αποκέντρωσης που 
δημοσιεύθηκε λανθασμένη ως προς το πατρώνυμο της 
ομογενούς αλλοδαπής ΚΥΠΡΟΥ ΣΟΥΛΛΑΣ , από το λαν¬ 
θασμένο «του ΑΔΑΜΟΥ» 
στο ορθό «του ΚΥΠΡΟΣ». 

(Από το Υπ. Εσωτ/κών, Δημ. Διοίκησης & Αποκ/σης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-τοιπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπσΙ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΐΤρ://νννννν.θΐ.ί]Γ - ί-πτειΙ: νιωΙ)πΐ35ί£ΐ·.θί@θΙ.<]Γ 














